NORAKSTS

|  |  |
| --- | --- |
| 23.07.2020. | Nr.13/27 |

**dzīvokļa īpašuma ar kadastra numuru 09009029450**

**raiņa ielā 16, jelgavā, atsavināšana**

(ziņo: I.Škutāne)

Dzīvokļa īpašums ar kadastra numuru 09009029450 Raiņa ielā 16, Jelgavā (turpmāk – Objekts), kas sastāv no neapdzīvojamās telpu grupas Nr.Nedz (telpu grupas kadastra apzīmējums 09000010532001021, kopējā platība 120,6 m2) un tai piekrītošajām kopīpašuma 1206/19597 domājamām daļām no būves (kadastra apzīmējums 09000010532001) un zemes (kadastra apzīmējums 09000010532), ir ierakstīts Jelgavas pilsētas zemesgrāmatas nodalījumā Nr.4810-Nedz. uz Jelgavas pilsētas pašvaldības vārda.

2009.gada 1.decembrī starp SIA “Jelgavas nekustamā īpašuma pārvalde” (reģistrācijas Nr.43603011548) un Objekta nomnieku noslēgts Nedzīvojamo telpu nomas līgums Nr.202 un tas ir spēkā līdz 2024.gada 30.novembrim.

 Publiskas personas mantas atsavināšanas likuma (turpmāk-Atsavināšanas likums) 4.panta pirmajā daļā noteikts, ka pašvaldības nekustamā īpašuma atsavināšanu var ierosināt, ja tas nav nepieciešams pašvaldības funkciju nodrošināšanai.

Ņemot vērā to, ka Objekts nav nepieciešams pašvaldības funkciju nodrošināšanai, saskaņā ar Atsavināšanas likuma 3.panta pirmās daļas 1.punktā noteikto, pašvaldības nekustamo īpašumu var atsavināt, pārdodot to izsolē, savukārt šā likuma 15.pantā noteikts, ka izsole var būt mutiska ar augšupejošu soli.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 29.maijā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Objektu un noteica tās vērtību 43000 *euro.*

Valsts zemes dienesta Nekustamā īpašuma Valsts kadastra informācijas sistēmā Objekta vērtība ir noteikta 28485 *euro*.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 17.jūnijā Jelgavas pilsētas pašvaldības īpašuma atsavināšanas komisija Objektam noteica nosacīto cenu 85000 *euro*, izsoles soli 1000 *euro*, nodrošinājumu – 8500 *euro*, reģistrācijas maksu – 50*euro*, izpirkuma termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Atsavināšanas likuma 3.panta pirmās daļas 1.punktu, 8.pantu, 15.pantu, 36.panta trešo daļu un Jelgavas pilsētas pašvaldības īpašuma atsavināšanas komisijas 2020.gada 17.jūnija lēmumu Nr.5/3 “Dzīvokļa īpašuma Raiņa ielā 16-Nedz, Jelgavā, atsavināšana”,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo dzīvokļa īpašumu ar kadastra numuru 09009029450 Raiņa ielā 16, Jelgavā (turpmāk – Objekts), kas sastāv no neapdzīvojamās telpu grupas Nr.Nedz. (telpu grupas kadastra apzīmējums 09000010532001021, kopējā platība 120,6 m2) un tai piekrītošajām kopīpašuma 1206/19597 domājamām daļām no būves (kadastra apzīmējums 09000010532001) un zemes (kadastra apzīmējums 09000010532), pārdodot to mutiskā izsolē ar augšupejošu soli.
2. Noteikt dzīvokļa īpašuma ar kadastra numuru 09009029450 Raiņa ielā 16, Jelgavā, pārdošanas nosacīto cenu (izsoles sākumcenu) 85000 *euro*, izsoles soli 1000*euro*, nodrošinājumu 8500 *euro*, reģistrācijas maksu 50*euro*, nomaksas termiņu – 5 gadus.
3. Apstiprināt dzīvokļa īpašuma ar kadastra numuru 09009029450 Raiņa ielā 16, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma ar kadastra numuru 09009029450 Raiņa ielā 16, Jelgavā, izsoli normatīvajos aktos noteiktajā kārtībā.
5. SIA “Jelgavas nekustamā īpašuma pārvalde” brīdināt Objekta nomnieku par nedzīvojamo telpu nomas līguma izbeigšanu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 23.jūlijā